ועדת הכספים, כנסת 25, פרוטוקול מספר 195, 2023-07-17 00:00

יצחק פינדרוס: אני מתכבד לפתוח את ישיבת ועדת הכספים

יצחק פינדרוס:  היום כ"ח בתמוז התשפ"ג, יום השנה של המר"ן אלישיב

יצחק פינדרוס:  אנחנו מתחילים בשינויים בתקציב לשנת 2023, בקשות לדיון מחודש

טמיר כהן: 	יש לנו שתי פניות שנעלה להצבעה

טמיר כהן:      07001, המשרד לביטחון לאומי

טמיר כהן:  הוגש על ידי ולדימיר וטיבי

ולדימיר בליאק: הבנתי שהשר די כעס עלי ולכן אני חייב למצק את הרוויזיה כדי להרגיע את כעסו

ולדימיר בליאק:  מכיוון שמדובר בשר הכי כושל בתולדות המדינה שתוצאות המדיניות המחפירה שלו אנחנו רואים כל יו ם - - -     

יצחק פינדרוס: אהוד ברק התחרה איתו

ולדימיר בליאק: לכן אני מאוד גאה שעשינו את הפיליבסטר ביום רביעי והגשנו את הרוויזיה והצלחנו לדחות את ההעברה

ולדימיר בליאק:  אנחנו נעשה הכול כדי לתקן את המצב הבלתי נסבל שעבריין עומד בראש משרד כל כך חשוב

ולדימיר בליאק:      מעבר לזה, אתמול בכאן 11 פורסם שהממשלה מתכוונת להעביר עוד 100 מיליון שקלים לקצבאות אברכים תוך כדי פגיעה מאוד קשה בחינוך המיוחד ואני חושב שזה מראה פעם נוספת וביתר שאת את אטימות הלב של הממשלה הרעה הזאת שבאמת הגיע הזמן שתלך הביתה

ולדימיר בליאק:  תודה

יצחק פינדרוס: תודה רבה

יצחק פינדרוס:  מי בעד קבלת הרוויזיה? מי נגד? מי נמנע?     

יצחק פינדרוס: הרוויזיה לא נתקבלה     

יצחק פינדרוס: הרוויזיה הוסרה

טמיר כהן: 42001, שיכון

טמיר כהן:  רוויזיה של חבר הכנסת ולדימיר בליאק

ולדימיר בליאק: הגשתי את הרוויזיה בין היתר כיוון שהכנסת לאורך כל התקופה האחרונה, וגם בחודש האחרון, משותקת לטובת קידום חקיקה פרסונלית, מושחתת, אנטי דמוקרטית והתפקיד שלנו כאופוזיציה הוא לעשות הכול כדי להגן על הדמוקרטיה הישראלית ועל העקרונות של מגילת העצמאות שהקואליציה מתכוונת לדרוס ודורסת יום אחרי יום

ולדימיר בליאק:  תודה

יצחק פינדרוס: מי בעד קבלת הרוויזיה? מי נגד? מי נמנע?     

יצחק פינדרוס: הרוויזיה לא נתקבלה     

יצחק פינדרוס: הרוויזיה הוסרה

יצחק פינדרוס:      אנחנו עוברים לנושא הבא שעל סדר היום